Jy is die kind in my se hero
is 'n voormalige model, bekende sjef op kykNET en deesdae 'n kookwater-joernalis wat vir verskeie publikasies skryf. Beste ou Grote
Jy weet natuurlik ek het 'n groot sagte plekkie vir jou. Is dit die feit dat jy so uit jou maag uit lag vir ons van daar bo af, of is dit net maar dat my knie� altyd swik voor ouer mans wat alles al gesien en gedoen het, die soet en suur van die lewe beproef het, die dik en dun deurgesien het, en nog steeds 'n onwrikbare lewenslus behou? Dalk is dit die elfie-lyfies wat rondom jou dans wat jou so hups laat voel.
Die vonkel in jou o� laat my altyd dink jy's eintlik maar net 'n groot kind, 'n ondeunde vabond met die sleutel tot 'n groot towerkas vol van die lekkerste speelgoed. My soort mens, met ander woorde. Een wat weet dat plesierigheid en feesvier die strik rondom die pasella van die lewe is. Dit was 'n vol jaar. Ek het nie alles gekry wat ek wou h� nie, maar wat ek wel ontvang het, was onverwags en heeltemal betowerend. Soms, in oomblikke van stilte, pak ek een vir een die kosbare ervaringe uit en beskou hulle aandagtig. Kyk hoe blink di� een, en hierdie een!
Aaah. En die beste van alles l� in die wonderlike woorde wat rondom ons geval het, soos 'n sagte namiddagre�n op 'n Ho�veld-aand ... Hierdie afgelope tyd was een van praat, prontuit, uit die hart. Uit alle oorde. Ek voel ons is op koers, Ou Grote, op pad �rens heen. Ons het ver gekom hierdie jaar - jy, en ek, vandat ek laas vir jou geskryf het. Jy het weliswaar nog 'n lang reis van polkadraai en swier en swaai voor jou eerdat jy oplaas gaan tuiskom, waar jy seer sekerlik op die hande gedra sal word deur Missis Krismis. Ek hoop sy ontvang jou met 'n stywe whiskey en bak vol tuisgebakte koekies. Want jy verdien dit. Jy is die kind in my se hero. Jy luister mos so goed na wat ons vra, en oordeelkundig deel jy uit. So kom ek b'lo' jou: volgende Krismis, as jy pootuit is, kom kuier jy by my en kry alles wat JY graag wil h�. Stuur solank die lysie.
Sonia Cabano LitNet: 15 December 2004